Hideo Nomo

merupakan bekas pemain besbol Jepun yang beraksi sebagai pelempar di Nippon Professional Baseball (NPB) dan Major League Baseball (MLB). Beliau telah meraih kejayaan awal di tanah airnya apabila beliau mewakili pasukan Kintetsu Buffaloes dari tahun 1990 sehingga 1994. Beliau seterusnya mencari jalan keluar untuk melepaskan dirinya daripada kontrak dengan menjadi pemain Jepun pertama berpindah tetap ke MLB di Amerika Syarikat dengan menyertai pasukan  Los Angeles Dodgers pada tahun 1995. Walaupun beliau bukannya pemain Jepun pertama di pentas besbol Amerika Syarikat, Nomo sering kali dikreditkan sebagai pembuka laluan masuk kepada pemain Jepun yang lain untuk menyerlah di MLB.

Nomo telah beraksi sepanjang 13 musim di liga besbol utama Amerika Syarikat bersama lapan pasukan berbeza sebelum mengumum persaraan pada tahun 2008. Pada tahun 1995, beliau meraih anugerah Anugerah Rookie Major League Baseball di National League dan disenaraikan ke dalam pasukan MLB All-Star. Beliau turut menonjolkan bakatnya dengan menjadi pelempar mencatatkan strikeout terbanyak di MLB sebanyak dua  kali serta menghasilkan permainan tanpa pukulan juga sebanyak dua kali. Beliau kekal sebagai satu-satunya pelempar Jepun di MLB yang dominan dalam perlawanan sehingga tiada pukulan dihasilkan sehinggalah pada tahun 2015 apabila pelempar Seattle Mariners, Hisashi Iwakuma mengulangi pencapaian sedemikian.

Nomo mempunyai gaya permainan unik oleh sebab balingan bola "tornado" yang beliau hasilkan. Pada tahun 2014, Nomo disenaraikan ke dalam Dewan Kemahsyuran Besbol Jepun. Beliau kini tinggal di Los Angeles, California.

Catatan

Bacaan lanjut 
 Fagen, Herb. Nomo: The Inside Story on Baseball's Hottest Sensation. Friday Harbor, Washington: Turtleback Books, 1996. , .
 Rodman, Edmon J. Nomo: The Tornado Who Took America by Storm. Los Angeles: Lowell House, 1996. .
 Whiting, Robert, "Nomo blazed trail, helped mend fences with move", Japan Times, 3 October 2010, p. 22.
 Whiting, Robert, "Contract loophole opened door for Nomo's jump", Japan Times, 10 October 2010, p. 18.
 Whiting, Robert, "Tireless work ethic earned Nomo respect in majors", Japan Times, 17 October 2010, p. 18.
 Whiting, Robert, "Nomo's legacy should land him in Hall of Fame", Japan Times, 24 October 2010, p. 22.

Pautan luar 
, or Retrosheet
 
 Nomo Baseball club

Kelahiran 1968
Pemain besbol Jepun
Pemain Boston Red Sox
Pemain Detroit Tigers
Ahli Dewan Kemahsyuran Besbol Jepun
Pemain Kansas City Royals
Pemain Kintetsu Buffaloes
Orang hidup
Pemain Los Angeles Dodgers
Pelempar Major League Baseball
Pemain Major League Baseball dari Jepun
Pemain Milwaukee Brewers
Pemain New York Mets
Pemain Tampa Bay Rays